8. PIELIKUMS

metodikai par publisko iepirkumu pirmspārbaužu veikšanu

sadarbības iestādei Eiropas Savienības fondu 2021.-2027. gada plānošanas periodā

(09.09.2024., Nr.3)

Metodiskais materiāls **„Iepirkuma dokumentācijas pārbaude” (PIL 2. pielikumā minēto pakalpojumu iepirkumi un MK 20.09.2016. instrukcija Nr. 3[[1]](#footnote-2))**

**Ja netiek konstatēta neatbilstība Publisko iepirkumu likuma regulējumam un publisko iepirkumu principiem, norāda atbildi “Jā”; ja tiek konstatēta neatbilstība, norāda atbildi “Nē”.**

**Atbilde “Nav attiecināms” (N/A) atzīmējama, ja iepirkuma dokumentācijā nav izvirzīti noteikumi, jo tādus saskaņā ar normatīvo regulējumu vai arī ievērojot iepirkuma priekšmeta specifiku nav nepieciešams izvirzīt.**

**Ja tiek veikta atsevišķu iepirkuma dokumentācijas aspektu pārbaude saskaņā ar metodikā paredzēto kārtību, nepieciešams atbildēt vismaz uz metodiskā materiāla 7. un 9.sadaļā norādītajiem jautājumiem. Vienlaikus sadarbības iestāde var lemt par nepieciešamību atbildēt arī uz citās metodiskā materiāla sadaļās norādītajiem jautājumiem.**

|  |  |  |  |  |
| --- | --- | --- | --- | --- |
| **Nr.**  **p.k.** | **Pārbaudes** | **Jā/Nē/ Nav attiecināms (N/A)** | **Atsauce uz PIL normām, MK 20.09.2016. instrukciju Nr. 3 un Starptautisko un Latvijas Republikas nacionālo sankciju likumu** | **Komentāri** |
|  | **Vai procedūra ir izvēlēta atbilstoši?** |  | 8.p. 4., 5., 9.d., 10.p. |  |
|  | * 1. Vai iepirkuma priekšmets ir PIL 2. pielikumā minētie pakalpojumi?   *Piemēram, komandējumu, ceļojumu aģentūru un tulkošanas pakalpojumi nav ietverti PIL 2. pielikumā!*  *Skat. IUB skaidrojumu par PIL 2.pielikuma pakalpojumu iepirkumiem: https://www.iub.gov.lv/lv/skaidrojums-publisko-iepirkumu-likuma-2pielikuma-mineto-pakalpojumu-iepirkumu-veiksanas-kartiba* |  |  |  |
| * 1. Vai jaukta līguma gadījumā (ja līguma priekšmets ir gan PIL 2. pielikumā minētie pakalpojumi, gan citi pakalpojumi vai piegādes) līgumcenas lielāko daļu veido PIL 2. pielikumā minētie pakalpojumi?   *Ja citu pakalpojumu vai piegāžu, kas nav minēti PIL 2. pielikumā, līgumcena pārsniedz PIL 2. pielikumā minēto pakalpojumu līgumcenu, pasūtītājam ir jāveic iepirkuma procedūra atbilstoši PIL 8. panta pirmajai daļai.* |  |  |  |
|  | * 1. Vai nav konstatējama iepirkuma nepamatota apvienošana? |  |  |  |
|  | * 1. Vai iepirkumam pēc pakalpojumu kategorijām ir piešķirts atbilstošais CPV kods? (Vai CPV kods, kas ir norādīts paziņojumā attiecībā uz sociālajiem un citiem īpašiem pakalpojumiem un pārējā iepirkuma dokumentācijā, pēc būtības atbilst iepirkuma priekšmeta saturam?) |  |  |  |
|  | * 1. Vai iepirkuma identifikācijas numurs, kā arī cita informācija iepirkuma dokumentācijā (piemēram, piedāvājumu iesniegšanas termiņš) ir saskaņota ar paziņojumā attiecībā uz sociālajiem un citiem īpašiem pakalpojumiem, kā arī pircēja profilā Elektronisko iepirkumu sistēmā (EIS) E-konkursu apakšsistēmā minēto? |  |  |  |
|  | **Vai iepirkums ir atbilstoši izsludināts?** |  | 1.p. 23.p.; 10.p, 32.p., 36.p.1.d.; 39.p., PIL pārejas noteikumu 3. un 9.p. |  |
|  | * 1. Vai pasūtītājs pirms iepirkuma veikšanas ir publicējis paziņojumu par veicamo iepirkumu pircēja profilā EIS E-konkursu apakšsistēmā, kā arī paziņojumu attiecībā uz sociālajiem un citiem īpašiem pakalpojumiem ir publicējis IUB tīmekļvietnē, norādot piedāvājumu iesniegšanas termiņu un nodrošinot brīvu un tiešu elektronisku pieeju iepirkuma dokumentiem?   *Pasūtītājs ir tiesīgs nepublicēt PIL 32. panta pirmajā daļā minēto paziņojumu attiecībā uz sociālajiem un citiem īpašiem pakalpojumiem, ja iepirkums atbilst kādam no PIL 8. panta septītajā daļā minētajiem gadījumiem.* |  |  |  |
|  | * 1. Vai iepirkuma dokumentācijā ir noteikts, ka piedāvājumi ir iesniedzami EIS E-konkursu apakšsistēmā? |  |  |  |
|  | * 1. Vai pasūtītājs ir nodrošinājis iespēju piegādātājiem iepazīties uz vietas ar iepirkuma papildu dokumentiem, kam tehnisku iemeslu dēļ vai tajos iekļautās informācijas vai komerciālu interešu aizsardzības dēļ nav nodrošināma brīva un tieša elektroniska piekļuve, sākot ar attiecīgā iepirkuma izsludināšanas brīdi? |  |  |  |
|  | * 1. Vai piedāvājumu iesniegšanas termiņš ir noteikts vismaz 5 darbdienas no dienas, kad izraudzītajiem kandidātiem nosūtīts uzaicinājums iesniegt piedāvājumu, ja paredzēta kandidātu atlase? |  |  |  |
|  | * 1. Ja iepirkuma līgums tiek slēgts par PIL 2. pielikumā minētajiem veselības, sociālās un kultūras jomas pakalpojumiem, uz kuriem attiecas CPV kodi 75121000-0, 75122000-7, 75123000-4, 79622000-0, 79624000-4, 79625000-1, 80110000-8, 80300000-7, 80420000-4, 80430000-7, 80511000-9, 80520000-5, 80590000-6, no 85000000-9 līdz 85323000-9, 92500000-6, 92600000-7, 98133000-4, 98133110-8 un pasūtītājs ir rezervējis iespēju piedalīties iepirkumā PIL 10. panta kārtībā tikai tiem kandidātiem vai pretendentiem, kuriem ir piešķirts sociālā uzņēmuma statuss un kuri sniedz minēto jomu pakalpojumus, vai pēdējo triju gadu laikā no dienas, kad būtu pieņemams lēmums par iepirkuma līguma tiesību piešķiršanu, pasūtītājs tiem nav piešķīris iepirkuma līguma slēgšanas tiesības par šajā pantā minētajiem pakalpojumiem šā panta kārtībā?   Vai, piemērojot PIL 16.panta otro daļu, pasūtītājs ir atsaucies uz šo pantu paziņojumā par sociālajiem un citiem īpašiem pakalpojumiem? |  | 16.p.2.d. un 3.d. |  |
|  | **Ja ir izdarīti iepirkuma dokumentu grozījumi, vai tas veikts atbilstoši?** |  | 28.p.2.d. |  |
|  | Ja pasūtītājs izdara grozījumus veicamā iepirkuma dokumentos vai pagarina paziņojumā attiecībā uz sociālajiem un citiem īpašiem pakalpojumiem noteiktos piedāvājumu vai pieteikumu iesniegšanas termiņus, vai tas ir atkārtoti publicējis paziņojumu, ar kuru izsludināts PIL 10.panta noteiktajā kārtībā veicamais iepirkums? |  |  |  |
|  | **Vai iepirkuma priekšmeta apraksts/ tehniskās prasības/ finanšu piedāvājuma nosacījumi ir atbilstoši noteikti?** |  | 19.-22. |  |
|  | * 1. Ja iepirkuma dokumentācijā ir norādīti konkrēti zīmoli, specifiska izcelsme, īpaši procesi, kas raksturo tikai kāda konkrēta piegādātāja preces vai pakalpojumus, patenti vai specifiski preču veidi, vai klāt ir norāde „vai ekvivalents”, kas attiecas uz visām šīm atsaucēm? |  |  |  |
|  | * 1. Vai nav izvirzīti nosacījumi par darbiem pēc līguma izpildes termiņa beigām vai papildus tehniskajā specifikācijā paredzētajam pakalpojumu saturam un apjomam (kas tieši nesaistās ar jau specifikācijā paredzētu pakalpojumu sniegšanu)? |  |  |  |
|  | * 1. Vai pasūtītājs iepirkuma priekšmetam ir izvirzījis vienīgi tādas prasības, kas ir nepieciešamas līguma izpildei? |  |  |  |
|  | * 1. Ja pasūtītājs ir uzlicis par pienākumu pretendentam iekļaut piedāvājumā finanšu rezervi konkrētā apmērā, vai tās izmantošana ir iepriekš detalizēti noregulēta? |  |  |  |
|  | * 1. Vai iepirkuma dokumentācijā pasūtītājs nav noteicis konkrētu piegādātāja peļņas vai virsizdevumu procentu likmi?   *Konkrētu cenu veidojošo faktoru ierobežojums varētu tikt atzīts par pamatotu izņēmuma gadījumos, piemēram, ja MK noteikumi par attiecīgo darbības programmas specifisko atbalsta mērķi uzliek šādu ierobežojumu attiecībā uz izdevumu attiecināšanu noteiktā apmērā.* |  |  |  |
|  | * 1. Vai tehniskās specifikācijas un piedāvājuma izvērtēšanas kritēriji ir noteikti saskaņā ar PIL 19.pantu (ja attiecināms)?   *Ministru kabineta 2017.gada 20.jūnija noteikumi Nr.353 “Prasības zaļajam publiskajam iepirkumam un to piemērošanas kārtība” nosaka zaļā publiskā iepirkuma principus, prasības un to piemērošanas kārtību, preču, pakalpojumu un būvdarbu grupas, kurām piemēro zaļā publiskā iepirkuma prasības, piedāvājuma izvērtēšanas kritērijus, iepirkuma līguma izpildes noteikumus un kontroles kārtību.* |  |  |  |
|  | * 1. Ja pasūtītājs būvdarbu, preču vai pakalpojumu iepirkumam, kas atbilst noteiktām vides aizsardzības, sociālajām vai citām īpašām prasībām, ir tehniskajās specifikācijās, piedāvājuma izvērtēšanas kritērijos vai iepirkuma līguma izpildes noteikumos pieprasījis īpašu marķējumu kā pierādījumu būvdarbu, pakalpojumu vai piegāžu atbilstībai noteiktajām prasībām, vai ir ievēroti PIL 21.pantā ietvertie nosacījumi (galvenokārt attiecībā uz PIL 21.panta pirmās daļas 1.punktu)?   *Nepieciešams pārbaudīt sasaisti ar līguma priekšmetu un šaubu gadījumā pieprasīt paskaidrojumus pasūtītājam!* |  |  |  |
|  | * 1. Vai nav citi konstatējumi saistībā ar iepirkuma priekšmeta apraksta / tehnisko prasību/ finanšu piedāvājuma nosacījumu neatbilstību? |  |  |  |
|  | **Vai līguma nosacījumi ir atbilstoši noteikti?** |  | 60., 61.p.,  Starptautisko un Latvijas Republikas nacionālo sankciju likuma 11.1 panta piektā daļa |  |
|  | * 1. Vai noteiktais līguma termiņš nepārsniedz piecus gadus?   Ja pasūtītājs ir piemērojis PIL 16.panta otro daļu, vai  iepirkuma līguma termiņš nepārsniedz trīs gadus? |  |  |  |
|  | * 1. Ja noteiktais līguma termiņš pārsniedz piecus gadus, vai tas atbilst PIL 60.p.4.d.minētajiem izņēmumiem un vai par to ir saņemta attiecīgi Ministru kabineta vai atvasinātās publiskās personas orgāna atļauja (4.d.2.p.gadījumā)? |  |  |  |
|  | * 1. Ja iepirkuma dokumentācijai ir pievienots līgumprojekts, vai tas satur visu likumā prasīto informāciju? (i3) [[2]](#footnote-3)   *Iepirkuma līgums satur:*   1. *pasūtītāja nosaukumu;* 2. *piegādātāja nosaukumu;* 3. *iepirkuma priekšmetu, tā apjomu, kvalitātes prasības un citu nepieciešamo informāciju;* 4. *līgumcenu un tās samaksas kārtību, kā arī, ja pasūtītājs paredzējis, maksājumu kārtību apakšuzņēmējiem PIL 63. pantā minētajā gadījumā;* 5. *iepirkuma līguma izpildes termiņu, vietu un nosacījumus;* 6. *līgumslēdzēju pušu atbildību par radītajiem zaudējumiem un iepirkuma līguma neizpildīšanu;* 7. *piedāvājumā norādīto apakšuzņēmēju un personāla nomaiņas un jaunu apakšuzņēmēju un personāla piesaistes kārtību atbilstoši PIL 62. panta noteikumiem;* 8. *iepirkuma līguma grozīšanas kārtību un kārtību, kādā pieļaujama atkāpšanās no iepirkuma līguma;* 9. *pasūtītāja tiesības vienpusēji atkāpties no līguma izpildes, ja līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;* 10. *citus noteikumus.* |  |  |  |
|  | * 1. Ja iepirkuma dokumentācijai ir pievienots līgumprojekts, vai līguma projektā ir detalizēti atrunāti iespējamie līguma grozījumi? (i3)   *Viens no gadījumiem, kad ir pieļaujami būtiski līguma grozījumi, ir šo grozījumu atrunāšanas gadījumā, proti:*  *iepirkuma procedūras dokumenti un iepirkuma līgums vai vispārīgā vienošanās skaidri un nepārprotami paredz grozījumu iespēju, nosacījumus, ar kādiem grozījumi ir pieļaujami, grozījumu apjomu un būtību. Šādi noteikumi par grozījumiem var attiekties uz līgumcenas pārskatīšanu, izvēles iespēju izmantošanu, kā arī uz citiem iepirkuma līguma vai vispārīgās vienošanās izpildes aspektiem.* |  |  |  |
|  | * 1. Ja iepirkuma dokumentācijai ir pievienots līgumprojekts, vai līguma projektā noteiktie iespējamie līguma grozījumi ir atbilstoši PIL regulējumam? (i3) |  |  |  |
|  | * 1. Ja iepirkuma dokumentācijai ir pievienots līgumprojekts un ir paredzēti speciāli iepirkuma līguma izpildes noteikumi saistībā ar ekonomiskiem un sociāliem apstākļiem, inovācijām vai vides aizsardzības prasībām, vai šie noteikumi ir norādīti tehniskajās specifikācijās vai paziņojumā par līgumu, vai iepirkuma procedūras dokumentos un ir saistīti ar attiecīgā iepirkuma līguma priekšmetu? |  |  |  |
|  | * 1. Ja iepirkuma dokumentācijai ir pievienots līgumprojekts, vai saskaņā ar līgumprojekta nosacījumiem tiek nodrošināta samērīga līgumslēdzēju pušu tiesību un tiesisko interešu ievērošana? (i3) |  |  |  |
|  | **Vai ir atbilstoši noteikti pretendentu izslēgšanas noteikumi (ja pasūtītājs ir izvēlējies tādus iekļaut iepirkuma dokumentācijā)?** |  | 42., 43.p.,  Starptautisko un Latvijas Republikas nacionālo sankciju likuma 11.1 panta pirmā un otrā daļa |  |
|  | * 1. Vai iepirkuma dokumentācijā ir atbilstoši iekļauti pretendentu izslēgšanas nosacījumi?   *Tā kā normatīvais regulējums neparedz pasūtītāja pienākumu piemērot PIL 42. panta otrās daļas pretendentu izslēgšanas noteikumus), pasūtītājs pēc izvēles tos var piemērot pilnībā vai daļēji, kā arī nepiemērot vispār (vienlaikus, ja publisku pakalpojuma līgumu slēdz par PIL 2.pielikuma sadaļā "Izmeklēšanas un apsardzes pakalpojumi" minētajiem apsardzes pakalpojumiem, uz kuriem attiecas CPV kods 79710000-4, pasūtītājs piemēro arī PIL 42. un 43. pantā paredzētās prasības). Tomēr jāņem vērā, ka pasūtītājs nedrīkst paplašināt pretendentu izslēgšanas noteikumus (piemēram, noteikt, ka gadījumā, ja iepirkuma komisija konstatē aritmētisko kļūdu piedāvājumā un ja pretendents nepiekrīt šīs kļūdas labojumam, tad pretendents tiek automātiski izslēgts no dalības iepirkuma procedūrā (ja pasūtītājs konstatē aritmētiskās kļūdas, tas šīs kļūdas izlabo; vērtējot finanšu piedāvājumu, pasūtītājs ņem vērā labojumus)).*  *Ja pasūtītājs izvēlas piemērot PIL 42. panta otrās daļas pretendentu izslēgšanas noteikumus, tad pasūtītājam jāņem vērā arī uzticamības nodrošināšanai iesniegto piedāvājumu vērtēšana (PIL 43.p.).*  *Skat. skaidrojumu par kandidātu un pretendentu izslēgšanas noteikumiem:*  *https://www.iub.gov.lv/lv/media/7602/download?attachment* |  |  |  |
|  | * 1. Ja iepirkuma dokumentācijā ir iekļauti Starptautisko un Latvijas Republikas nacionālo sankciju likuma 11.1 panta pirmajā un otrajā daļā minētie izslēgšanas noteikumi, vai tie ir noteikti atbilstoši?   *Pasūtītājs ir tiesīgs neiekļaut minētos izslēgšanas noteikumus iepirkuma dokumentācijā, tomēr pārbaude par to neattiecināmību jāveic jebkurā gadījumā.*  *Skat. IUB skaidrojumu: „Sankciju piemērošana publiskajos iepirkumos“: https://www.iub.gov.lv/lv/skaidrojums-sankciju-piemerosana-publiskajos-iepirkumos* |  |  |  |
|  | **Vai ir atbilstoši noteiktas kvalifikācijas/atlases prasības?** |  | 13.p. |  |
|  | * 1. Vai pasūtītājs ir pieprasījis tikai tādu informāciju un dokumentus, kas nepieciešami pretendenta kvalifikācijas un piedāvājumu atbilstības pārbaudei, kā arī piedāvājuma izvēlei saskaņā ar noteikto piedāvājuma izvēles kritēriju? |  |  |  |
|  | * 1. Vai nav minēta konkrēta pretendentu nacionalitāte, ģeogrāfiskais izvietojums? |  |  |  |
|  | * 1. Vai nav norādīts noteikts juridiskais statuss pretendentam? |  |  |  |
|  | * 1. Vai netiek ierobežotas fizisku personu tiesības dalībai  iepirkumā? |  |  |  |
|  | * 1. Vai pasūtītājs nav ierobežojis pretendentu tiesības apvienoties grupās, piemēram, personu apvienībā?   *Pasūtītājs var izvirzīt atšķirīgus, samērīgus un objektīvi pamatotus nosacījumus piegādātāju apvienībām attiecībā uz iepirkuma līguma izpildi.* |  |  |  |
|  | * 1. Vai pasūtītājs nav izvirzījis konkrētas kvalifikācijas prasības tādējādi, ka tās visas attiecas arī uz katru no personām, uz kuru iespējām pretendents balstās (t.sk. apakšuzņēmējiem), vai katru no piegādātāju apvienības dalībniekiem?   *Skat. IUB skaidrojumu “Biežāk konstatētās neatbilstības iepirkuma dokumentācijā un norisē” https://www.iub.gov.lv/lv/skaidrojums-biezak-konstatetas-neatbilstibas-iepirkuma-proceduru-dokumentacija-un-norise* |  |  |  |
|  | * 1. Vai nav nepamatoti ierobežota apakšuzņēmēju dalība iepirkumā?   *Jāņem vērā, ka uz PIL 2. pielikumā minētajiem pakalpojumu iepirkumiem nav tiešā veidā attiecināma PIL 45. un 46. panta ceturtā daļa, attiecīgi šajos iepirkumos ir iespējama apakšuzņēmēju piesaistes ierobežošana, izvērtējot katrā konkrētajā gadījumā šāda ierobežojuma samērīgumu atkarībā no līguma priekšmeta specifikas. Tāpat pasūtītājs ir tiesīgs ierobežot personu, uz kuru spējām pretendents balsta savu kvalifikāciju, dalību.* |  |  |  |
|  | * 1. Vai nav noteikts, ka piegādātāju apvienībai, iesniedzot piedāvājumu, jābūt izveidotai atbilstoši noteiktam juridiskam statusam vai noslēgušai sabiedrības līgumu?   *Prasība iegūt noteiktu juridisku statusu vai noslēgt sabiedrības līgumu (pēc apvienības izvēles) var tikt izvirzīta tikai tādai apvienībai, kurai iepirkuma komisija piešķīrusi līguma izpildes tiesības.* |  |  |  |
|  | * 1. Vai nav noteikts, ka piegādātāju apvienībai, attiecībā uz kuru pieņemts lēmums slēgt iepirkuma līgumu, uz līguma izpildes brīdi jāizveido pilnsabiedrība (vai arī jāiegūst kāds cits konkrēts juridisks statuss), nepieļaujot iespēju noslēgt sabiedrības līgumu?   *Pasūtītājs var prasīt, lai apvienība, attiecībā uz kuru pieņemts lēmums slēgt iepirkuma līgumu, pēc savas (t.i., apvienības) izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.* |  |  |  |
|  | * 1. Vai pasūtītājs nav ierobežojis pretendenta tiesības dalībai iepirkumā ar nosacījumu, ka tam jābūt reģistrētam, licencētam vai sertificētam tikai atbilstoši Latvijas Republikas atbilstošo normatīvo aktu prasībām?   *Piegādātājam ir jābūt reģistrētam, licencētam vai sertificētam atbilstoši piegādātāja izcelsmes (reģistrācijas) valsts atbilstošo normatīvo aktu prasībām.* |  |  |  |
|  | * 1. Vai nav noteikts, ka ārvalstu speciālistiem jau uz piedāvājumu/ pieteikumu iesniegšanas brīdi jāiesniedz Latvijas tiesību aktiem atbilstoši speciālistu kvalifikāciju un izglītību apliecinoši dokumenti (proti, jau Latvijā atzīti dokumenti)?   *Ārvalstu speciālistiem (atbilstoši likuma „Par reglamentētajām profesijām un profesionālās kvalifikācijas atzīšanu” 42.panta pirmās un otrās daļas regulējumam), kas piesakās iepirkumos, lai nodrošinātu īslaicīgu pakalpojumu sniegšanu, uz piedāvājumu vai pieteikumu iesniegšanas brīdi var prasīt tikai kvalifikāciju apliecinošus dokumentus (proti, profesionālās kvalifikācijas apliecinošus dokumentus atbilstoši attiecīgā speciālista valsts izvirzītajām prasībām), nevis pašu kvalifikācijas atzīšanu, jo atzīšanas process šādiem speciālistiem nav jāiziet.*  *Attiecīgi iepirkuma dokumentācijā var tikt izvirzītas prasības attiecībā uz īslaicīgu profesionālo darbību (uz līguma izpildes, nevis piedāvājuma iesniegšanas brīdi), tomēr katrā konkrētajā gadījumā pasūtītājam jāizvērtē, vai attiecībā uz konkrēto profesiju (speciālistu) ir atļauts pārbaudīt profesionālo kvalifikāciju un noteikt kvalifikācijas atbilstības pārbaudi (attiecīgi – vai ir atļauts prasīt atļauju uz līguma izpildes brīdi vai arī pietiek vienīgi ar deklarācijas iesniegšanu atzīšanas institūcijai no attiecīgā speciālista puses).*  *Skat. skaidrojumu: “*[*Par iepirkuma dokumentācijā izvirzītajām prasībām attiecībā uz kvalifikācijas atzīšanu ar būvniecību saistītajās specialitātēs*](https://www.iub.gov.lv/sites/default/files/upload/Pariepirkumadokumentacijaizvirzitajamprasibamattiecibauzkvalifikacijasatzisanubuvspecialistiem_05_2017.docx.pdf)*” https://www.iub.gov.lv/lv/par-iepirkuma-dokumentacija-izvirzitajam-prasibam-attieciba-uz-kvalifikacijas-atzisanu-ar-buvniecibu-saistitajas-specialitates* |  |  |  |
|  | * 1. Vai pasūtītājs nav noteicis pieredzes prasības, atsaucoties uz nacionālo normatīvo regulējumu, proti, ka pieredzei jābūt gūtai atbilstoši konkrēta nacionālā regulējuma prasībām (piemēram, atbilstoši noteiktu MK noteikumu regulējumam)?   *Jānošķir šādu atsauču izdarīšana uz nacionālo normatīvo regulējumu kopumā, kas var liecināt par netiešo diskrimināciju un ir vērtējama kā negatīva prakse (piem., prasība, lai būvdarbi būtu nodoti ekspluatācijā saskaņā ar nacionālo regulējumu), no atsauču izdarīšanas uz konkrētām normām, kas, piemēram, paskaidro kādu iepirkuma dokumentācijā ietvertu jēdzienu un kas attiecīgi nediskriminē ārvalstu piegādātājus.* |  |  |  |
|  | * 1. Vai pieprasītais nepieciešamais pretendenta finanšu apgrozījums ir samērīgs attiecībā pret iepirkuma paredzamo līgumcenu/ pretendenta finanšu piedāvājumu?   Ja iepirkums ir dalīts daļās, vai prasītais finanšu apgrozījums ir noteikts pret katras iepirkuma daļas paredzamo līgumcenu/ katras iepirkuma daļas pretendenta finanšu piedāvājumu (nevis kopējo iepirkuma paredzamo līgumcenu/kopējo finanšu piedāvājumu)?  *Ja piegādātājs piesakās uz atsevišķām iepirkuma daļām (ja šādu iespēju paredz iepirkuma dokumentācija), tad iepirkuma dokumentācijā noteiktajām prasībām jābūt secināmam, ka finanšu apgrozījums jāpierāda tajās iepirkuma daļās, uz kurām piegādātājs piesakās.*  *Jāņem vērā publisko iepirkumu direktīvas 2014/24/ES, kā arī PIL 45. panta otrās daļas un sestās daļas 3. punkta regulējums, saskaņā ar kuru gada minimālo finanšu apgrozījumu var noteikt ne lielāku par divām paredzamo līgumcenu vērtībām, izņemot gadījumu, kad iepirkuma līguma izpilde ir saistīta ar īpašiem riskiem attiecīgo būvdarbu, pakalpojumu vai piegāžu rakstura dēļ. Pasūtītājs sniedz pamatojumu izņēmuma piemērošanai iepirkuma procedūras dokumentos. Tāpat finanšu apgrozījumu var prasīt par periodu ne ilgāku par trim iepriekšējiem finanšu gadiem (tiešā veidā minētais regulējums uz PIL 2. pielikumā minētajiem pakalpojumiem neattiecas).* |  |  |  |
|  | * 1. Vai nav pieprasīts apliecināt kopējo (summēto) apgrozījumu par vairāku gadu periodu?   *Pasūtītājs vai izvirzīt prasības par vidējo finanšu apgrozījumu par vairākiem gadiem vai par gada apgrozījumu (maks. par iepriekšējiem trim pārskata gadiem), bet ne par kopējo apgrozījumu par vairākiem gadiem, jo tas ierobežo jaunāko piegādātāju iespējas.* |  |  |  |
|  | * 1. Vai nav noteikts, ka pretendenta apgrozāmo līdzekļu koeficientam (jeb likviditātes koeficientam) obligāti jābūt lielākam nekā „1”   *Ja likviditātes koeficients ir vienāds ar „1”, uzņēmuma likviditātes pakāpe uzskatāma par labu.* |  |  |  |
|  | * 1. Vai prasības attiecībā uz piegādātāja finansiālo stāvokli ir attiecinātas vienīgi uz tiem piegādātāju apvienības dalībniekiem un personām, uz kuru finansiālajām spējām izpildītājs balstās?   *Skat. IUB skaidrojumu: https://www.iub.gov.lv/lv/skaidrojums-biezak-konstatetas-neatbilstibas-iepirkuma-proceduru-dokumentacija-un-norise* |  |  |  |
|  | * 1. Vai pieredzei/kvalifikācijai noteiktās prasības ir samērīgas un ir nepieciešamas līguma izpildei (piemēram, nav prasīti pārāk daudzi pieredzes līgumi vai pārāk specifisks katrs pieredzes līgums; netiek prasīta pieredze/izglītība, kas nav saistīta ar līguma priekšmetu)?   *Piemēram, pretendents līguma izpildei nepieciešamo pieredzi, izpildot līguma izpildei nepieciešamos darbus ar konkrētiem tehniskajiem parametriem, varētu būt ieguvis vairāku dažādu līgumu ietvaros, kaut arī katrs no līgumiem visus minētos nosacījumus neietvertu.*  *Tiek uzskatīts, ka pieredzei trijos līgumos/pakalpojumos jābūt pietiekamai adekvātu spēju apliecināšanai.* *Tomēr minētā pieeja neattiecas uz dažāda veida nelieliem, sistēmiskiem pakalpojumiem kā, piem., lekciju nodrošināšana.*  *Ja ir vienīgi noteikts, ka pretendentam nepieciešama konkrētu gadu pieredze attiecīgajā jomā, minētās prasības vietā būtu ieteicams izvirzīt prasību par nepieciešamo pieredzi (konkrētu sniegto pakalpojumu skaitu), nevis pieredzi konkrētu gadu laikā, vai arī izteikt prasību detalizētāk – paskaidrot, kādos gadījumos pieredze konkrētā laika periodā tiks atzīta par atbilstošu.* |  |  |  |
|  | * 1. Vai nav izvirzīta prasība, ka līguma izpildei nepieciešamajai pieredzei jābūt gūtai tieši ES struktūrfondu vai citu ārvalstu finanšu instrumentu īstenoto projektu ietvaros (ja vien plānotais pakalpojums nav saistīts ar darbu ES fondu vai citu ārvalstu finanšu instrumentu īstenoto projektu administrēšanā vai pasūtītājs nevar sniegt atbilstošu pamatojumu)? |  |  |  |
|  | * 1. Vai nav izvirzīta prasība, ka speciālista kvalifikāciju apliecinošajam sertifikātam jābūt konkrēti minētas institūcijas izdotam, ja nepieciešamo sertifikātu attiecīgajā jomā izdod vairākas kompetentās institūcijas? |  |  |  |
|  | * 1. Vai nav noteikts, ka pretendenta/speciālista pieredze attiecīgo pakalpojumu sniegšanā tiks atzīta, ja tā būs iegūta tieši publiskā vai tieši privātajā sektorā, (ja vien šādai prasībai nav konstatējams objektīvs pamatojums)? |  |  |  |
|  | * 1. Vai nav noteikts ierobežojums pretendenta piesaistītajiem apakšuzņēmējiem vai speciālistiem piedalīties arī citos piedāvājumos tā paša iepirkuma ietvaros?   ***Iepirkumu komisijai ir jādod iespēja pretendentam pierādīt, ka piedāvājumi ir izstrādāti neatkarīgi un nepastāv risks par ietekmētu konkurenci starp pretendentiem. Automātiska noraidīšana nav pieļaujama.*** |  |  |  |
|  | * 1. Ja pasūtītājs paredz priekšapmaksu un starpmaksājumus, vai nav izvirzīta prasība par pretendenta brīvajiem finanšu resursiem lielā apjomā (piemēram, gadījumā, ja priekšapmaksa un starpmaksājumi nosedz lielāko daļu no līgumsummas)? |  |  |  |
|  | * 1. Vai izvirzītās prasības ir nepieciešamas līguma izpildei (piemēram, vai nav prasīta specifiska izglītība vai pieredze, kā arī speciālistiem pieprasīta un vērtēta netipiska izglītība, kas nav saistīta ar konkrēto līguma priekšmetu, kā arī to kombinācija)? |  |  |  |
|  | * 1. Vai nav izvirzīta un vērtēta prasība par pretendenta pieredzi noteiktā teritorijā (piemēram, Latvijā, Latgales reģionā u.tml.)   *Pieredze konkrētā teritorijā vai valstī varētu būt prasīta, ja šajā teritorijā vai valstī ir kāda specifiska sistēma, īpaši, no citām valstīm atšķirīgi standarti u.tml., kuru pārzināšana (izmantošana) nepieciešama konkrētā līguma izpildei.* |  |  |  |
|  | * 1. Vai nav noteikts, ka pretendents savu pieredzi var apliecināt, iesniedzot atsauksmes no *dažādiem* pasūtītājiem (piemēram, pieredze par trim objektiem jāapliecina, iesniedzot atsauksmes no trim dažādiem pasūtītājiem)? |  |  |  |
|  | * 1. Vai ir pieļauta iespēja iesniegt un paredzēts atzīt alternatīvus (ekvivalentus) dokumentus ārvalstu piegādātājiem un personām uz kuras iespējām tie balstās, lai apliecinātu savu kvalifikāciju? |  |  |  |
|  | * 1. Vai nav pieprasīts iesniegt tikai un vienīgi auditētu finanšu pārskatu?   *Prasība iesniegt auditētu finanšu pārskatu var attiekties tikai uz tiem pretendentiem, kuriem saskaņā ar normatīvajiem aktiem ir obligāti nepieciešams zvērinātā revidenta atzinums par gada pārskatu.* |  |  |  |
|  | * 1. Vai nav noteikts, ka gadījumā, ja pasūtītājam būs bijusi negatīva pieredze ar pretendentu **(neskaitot** PIL 42. panta otrās daļas 10.punktā minēto gadījumu**)** vai par to tiks saņemta cita negatīva informācija, vai tiks saņemta kaut viena negatīva atsauksme, tad pretendents tiks noraidīts? |  |  |  |
|  | * 1. Vai prasības par kvalitātes vadības standartiem un vides vadības standartiem ir izvirzītas tikai tādos iepirkumos, kuru paredzamā līgumcena ir vienāda ar Ministru kabineta noteiktajām līgumcenu robežvērtībām vai lielāka? |  |  |  |
|  | * 1. Vai pasūtītājs, izvirzot prasības par kvalitātes vadības standartiem vai vides vadības standartiem (piem., ISO, EMAS), ir paredzējis pieņemt arī citu ES dalībvalstu normatīvajos aktos noteiktajā kārtībā akreditētas institūcijas izdotu sertifikātu?   *Ja piegādātājam no tā neatkarīgu iemeslu dēļ nebija iespējams šādus sertifikātus iegūt līdz pieteikuma vai piedāvājuma iesniegšanas dienai, piegādātājs iesniedz citus pierādījumus par līdzvērtīgu kvalitātes nodrošināšanas pasākumu veikšanu un pierāda, ka piedāvātie kvalitātes nodrošināšanas pasākumi atbilst pasūtītāja prasībām.*  *Lai pretendenti būtu pilnībā informēti par veidiem, kā apliecināt atbilstību kvalitātes vadības standartiem vai vides vadības standartiem, iepirkuma dokumentācijā ieteicams iekļaut nosacījumus gan par iespēju iesniegt* *citu ES dalībvalstu normatīvajos aktos noteiktajā kārtībā akreditētas institūcijas izdotus sertifikātus, gan par citiem līdzvērtīgiem pierādījumiem, ievērojot iepriekš minētos nosacījumus.* |  |  |  |
|  | * 1. Vai nav izvirzītas pieredzes prasības attiecībā uz visiem līguma izpildē iesaistītajiem speciālistiem (vai attiecībā uz lielu skaitu speciālistu)?   *Kaut arī speciālistu skaits, attiecībā uz kuru būtu pamatoti izvirzīt pieredzes prasības, katrā konkrētajā gadījumā izvērtējams atsevišķi, ieteicams šādas prasības izvirzīt vienīgi attiecībā uz vadošajiem speciālistiem, vienlaikus saglabājot attiecībā uz pārējiem speciālistiem prasības par izglītību vai noteiktu sertifikāciju.* |  |  |  |
|  | * 1. Vai nav citi konstatējumi saistībā ar kvalifikācijas prasību neatbilstību? |  |  |  |
|  | **Vai atbilstoši noteiktajām kvalifikācijas/atlases prasībām un tehniskā piedāvājuma prasībām ir noteikta iesniedzamā informācija (dokumenti)?** |  | 13.p.2.d. |  |
|  | * 1. **Vai nav noteikts, ka iesniedzamajiem dokumentiem (t.sk. atsauksmēm) jābūt adresētiem tieši pasūtītājam?\*** |  |  |  |
|  | * 1. Vai pasūtītājs ir pieprasījis tikai tādu informāciju un dokumentus, kas nepieciešami kvalifikācijas un piedāvājumu atbilstības pārbaudei, kā arī piedāvājuma izvēlei saskaņā ar noteikto piedāvājuma izvēles kritēriju? |  |  |  |
|  | **Vai norādītie vērtēšanas kritēriji nesatur acīmredzamas diskriminējošas norādes? Vai norādītie vērtēšanas kritēriji ir pamatoti un objektīvi?** |  |  |  |
|  | * 1. Vai piedāvājumu izvēles kritēriju nosacījumos ir iekļautas vienīgi tādas prasības, kuras ir pamatotas un samērīgas? |  |  |  |
|  | **Vai ir atbilstoši noregulēti jautājumi par dokumentācijas izsniegšanu, informēšanu par rezultātiem?**  **Vai ir atbilstoši nodrošināta informācijas apmaiņa?** |  | 36.p.1. un 2.d., 37., 38.p. |  |
|  | * 1. Vai pasūtītājs ir izvērtējis pretendentu uzdotos jautājumus un ir atbildējis uz visiem uzdotajiem jautājumiem?   *Izskatot uzdotos jautājumus, jāizvērtē arī, vai tie neliecina par to, ka iepirkuma dokumentācija varētu būt nekvalitatīva un tajā ietvertās prasības – nesamērīgas/prettiesiskas.* |  |  |  |
|  | * 1. Vai atbilde uz pretendenta uzdoto jautājumu ir sniegta konkrēti un pēc būtības? |  |  |  |
|  | * 1. Vai papildu informācija tika nosūtīta piegādātājam, kas uzdeva jautājumu, un vai šī informācija tika ievietota pircēja profilā EIS E-konkursu apakšsistēmā, kurā ir pieejami iepirkuma procedūras dokumenti, norādot arī uzdoto jautājumu? |  |  |  |
|  | * 1. Vai pasūtītājs ir noteicis informācijas apmaiņas veidu, kas ir vispārpieejams un neapgrūtina piegādātāja piekļuvi iepirkumam?   *Nav pamatoti kā obligātu nosacījumu izvirzīt piegādātāja uzdotā jautājuma nosūtīšanu pa pastu vai nosūtīšanu elektroniski, izmantojot drošu elektronisko parakstu, ņemot vērā, ka pasūtītājam nav šķēršļu atbildēt arī uz elektroniski uzdotu jautājumu, kas nav nosūtīts, izmantojot drošu elektronisko parakstu.* |  |  |  |
|  | * 1. Ja iepirkuma dokumentācijā ir noteikta kārtība, kādā pretendentiem tiek paziņots par iepirkuma rezultātiem, vai tā ir noteikta atbilstoši PIL 37.p. regulējumam? |  |  |  |
|  | * 1. Ja ir noteiktas pretendentu/ kandidātutiesības iesniegt iesniegumu Iepirkumu uzraudzības birojam, vai šī informācija ir noteikta atbilstoši PIL 68.panta nosacījumiem (pretendentam/ kandidātam nav pienākuma šādā gadījumā sākotnēji vērsties pie pasūtītāja)?   *Iesniegumu attiecībā uz iepirkuma procedūras dokumentos iekļautajām prasībām var iesniegt šādos termiņos:*   1. *ne vēlāk kā septiņas dienas pirms tam, kad beidzas piedāvājumu iesniegšanas termiņš, — attiecībā uz atklāta konkursa nolikumā un paziņojumā par līgumu iekļautajām prasībām;* 2. *ne vēlāk kā četras darbdienas pirms tam, kad beidzas pieteikumu iesniegšanas termiņš, — attiecībā uz slēgta konkursa kandidātu atlases nolikumā un paziņojumā par līgumu, konkursa dialoga dokumentos un paziņojumā par līgumu vai konkursa procedūras ar sarunām dokumentos un paziņojumā par līgumu, vai inovācijas partnerības procedūras dokumentos un paziņojumā par līgumu iekļautajām prasībām;* 3. *ne vēlāk kā četras darbdienas pirms tam, kad beidzas piedāvājumu iesniegšanas termiņš, — attiecībā uz slēgta konkursa, konkursa dialoga, konkursa procedūras ar sarunām vai inovācijas partnerības procedūras uzaicinājumā iekļautajām prasībām;* 4. *ne vēlāk kā septiņas dienas pirms tam, kad beidzas metu iesniegšanas termiņš, — attiecībā uz metu konkursa nolikumā un paziņojumā par metu konkursu iekļautajām prasībām;* 5. *ne vēlāk kā divas darbdienas pirms tam, kad beidzas piedāvājumu iesniegšanas termiņš, — attiecībā uz iepirkuma dokumentos iekļautajām prasībām PIL 10. pantā minētā iepirkuma (sociālie un citi īpaši pakalpojumi)gadījumā.* |  |  |  |
|  | **Vai līguma projekts satur MK 20.09.2016. instrukcijā Nr. 3 prasīto informāciju?**  ***!!!****11.punkta jautājumus pārbauda, ja tiek konstatēta neatbilstība kādā no pārbaudes lapas jautājumiem, pie kuriem iekļauts apzīmējums (i3)* |  | 36., 41., 42., 59., 60., 78., 95., 96., 121., 128., 165. un 166.p. |  |
|  | * 1. Līguma projektam pievienota iepirkuma tehniskā specifikācija vai noteikts, ka līgumam tiks pievienots piegādātāja iesniegtais tehniskais piedāvājums. |  | 36.p. |  |
|  | * 1. Līguma projektā noteikts, ka izdevumus par līgumā neparedzētām piegādēm, darbiem un pakalpojumiem, kas nepieciešami līguma pilnīgai izpildei (turpmāk – neparedzēti darbi), bet kas nav iekļauti līguma cenā, sedz piegādātājs.   Līguma projektā noteikti tikai šādi gadījumi, kad Pasūtītājs uzņemas risku par neparedzētiem darbiem:   1. neparedzēto darbu nepieciešamība ir radusies tādu no līdzēju gribas neatkarīgu apstākļu dēļ, kurus līdzēji, slēdzot līgumu, nevarēja paredzēt; 2. neparedzētie darbi ir ierosināti pēc pasūtītāja iniciatīvas, pasūtītājam precizējot vai papildinot līguma priekšmetu vai līguma objektu; 3. līgums objektīvu, no piegādātāja gribas neatkarīgu iemeslu dēļ nav izpildāms, ja netiek veikti neparedzētie darbi. |  | 41., 42.p. |  |
|  | * 1. Līguma projektā noteikts, ka pasūtītājs līgumā noteikto cenu samaksā tikai pēc pilnīgas līguma izpildes un izpildījuma pieņemšanas līgumā noteiktajā kārtībā un pilnā apjomā. Minēto samaksas kārtību var neievērot šādos gadījumos:      1. būvniecības līgumos;      2. ja līguma izpilde tiek veikta pa posmiem;      3. ja līguma priekšmets ietver vairākas savstarpēji nesaistītas darbības, kuru cenu iespējams noteikt atsevišķi;      4. vienības cenas līgumos vai līgumos ar mainīgās cenas komponenti;      5. līgumos, kuru izpildi nodrošina trešās personas galvojums vai garantija vai cits saistības pastiprinājums, kas nav saistīts ar preces vai pakalpojuma piegādātāja maksātnespējas risku;      6. pakalpojumu līgumos, kuru priekšmets ir noteiktas vienveidīgas darbības veikšana vai vienveidīga pakalpojuma sniegšana ilgstošā laika periodā, kas nav saistīta ar nodevumu izstrādi un nodošanu pasūtītājam. |  | 59., 60.p. |  |
|  | * 1. Būvdarbu līguma projektā un cita līguma (izņemot pakalpojuma līgumus, kur līguma priekšmets ir viena darbība, vienveidīgas darbības veikšana vai vienveidīga pakalpojuma sniegšana ilgākā laikposmā un tas nav saistīts ar nodevumu izstrādi), kuru izpilde ir ilgāka par diviem gadiem un līguma cena vienāda ar 42 000 euro vai lielāka, projektā papildus līguma izpildes termiņam noteikti izpildījuma starptermiņi. |  | 78.p. |  |
|  | * 1. Vai līguma projekts satur instrukcijā prasīto informāciju par nodrošinājumu (ja attiecināms – 98.p.)? Līguma projektā iekļauti nodrošinājuma nosacījumi, ja konstatējams vismaz viens no šiem apstākļiem:      1. avansa summa ir 30 000 euro vai lielāka. Šī norma neattiecas uz vispārīgo vienošanos;      2. pasūtītājs līguma cenu maksā pa daļām pirms līguma pilnīgas izpildes, un līgumā ir noteiktas pasūtītāja tiesības atprasīt samaksāto līguma cenu noteiktos gadījumos;      3. līgumā ir paredzēta garantijas laika saistību izpilde. |  | 95., 96.p. |  |
|  | * 1. Līguma projektā iekļautas galvojumu un garantiju saistības, ja plānotais līgums ir:      1. būvdarbu līgums;      2. piegādes līgums, ja preces iegādes līgumcena ir 135 000 euro vai lielāka;      3. citos gadījumos, ja pasūtītājs to uzskata par nepieciešamu. |  | 121.p. |  |
|  | * 1. Būvdarbu līguma projektā saistību izpildes galvojuma nodrošinājums noteikts vismaz 10 % apmērā no līguma summas. |  | 128.p. |  |
|  | * 1. Līguma projektā noteiktas šādas pasūtītāja tiesības atkāpties no līguma, ja:      1. piegādātājs ir būtiski nokavējis izpildījuma vai starpizpildījuma termiņu un termiņa kavējumā nav vainojams pats pasūtītājs. Kavējuma periodu nosaka līgumā;      2. izpildījums neatbilst līgumam, un šī neatbilstība nav vai nevar tikt novērsta līgumā paredzētajā termiņā un neatbilstībā nav vainojams pats pasūtītājs;      3. piegādātājs līguma noslēgšanas vai līguma izpildes laikā sniedzis nepatiesas vai nepilnīgas ziņas vai apliecinājumus;      4. piegādātājs līguma noslēgšanas vai līguma izpildes laikā pārkāpis normatīvo aktu attiecībā uz līguma slēgšanu vai izpildi;      5. ir pasludināts piegādātāja maksātnespējas process vai iestājas citi apstākļi, kas liedz vai liegs piegādātājam turpināt līguma izpildi saskaņā ar līguma noteikumiem vai kas negatīvi ietekmē pasūtītāja tiesības, kuras izriet no līguma;      6. ir zaudējis spēku vai kļuvis nerealizējams līguma nodrošinājums, un tas pēc pasūtītāja pieprasījuma nav aizstāts ar citu līdzvērtīgu nodrošinājumu uz pasūtītājam pieņemamiem noteikumiem;      7. piegādātājs pārkāpj vai nepilda citu būtisku līgumā paredzētu pienākumu;      8. piegādātājs pasūtītājam nodarījis zaudējumus;      9. ārvalstu finanšu instrumenta vadībā iesaistīta iestāde saistībā ar piegādātāja darbību vai bezdarbību ir noteikusi ārvalstu finanšu instrumenta finansēta projekta izmaksu korekciju 25 % vai lielākā apmērā no līgumcenas, un minētā korekcija izriet no piegādātāja pieļauta līguma pārkāpuma;      10. piegādātājs ir patvaļīgi pārtraucis līguma izpildi, tai skaitā ja piegādātājs nav sasniedzams juridiskajā adresē vai deklarētajā dzīvesvietas adresē;      11. citos līgumā noteiktajos gadījumos;      12. ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus līguma noslēgšanas vai izpildes gaitā, un to dēļ tiek piemērota līguma izmaksu korekcija 100 % apmērā;      13. ārējā normatīvajā aktā noteiktajos gadījumos. |  | 165.p. |  |
|  | * 1. Papildus līguma projektā noteikts, ka līgums var tikt izbeigts šādos gadījumos:      1. turpmāku līguma izpildi padara neiespējamu nepārvarama vara;      2. Ministru kabinets ir pieņēmis lēmumu par Eiropas Savienības fondu 2021.-2027. gada plānošanas perioda prioritāšu pārskatīšanu, un tādēļ pasūtītājam ir būtiski samazināts vai atcelts ārvalstu finanšu instrumenta finansējums, ko pasūtītājs gribēja izmantot līgumā paredzēto maksājuma saistību segšanai. |  | 166.p. |  |

1. Ministru kabineta 2016. gada 20. septembra instrukcija Nr. 3 „Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādēs” – attiecas uz finansējuma saņēmējiem, kas ir valsts tiešās pārvaldes iestādes. Līguma pārbaude minētās instrukcijas nosacījumu kontekstā tiek veikta tikai gadījumā, ja iepirkuma dokumentācijai pasūtītājs pievienojis līguma projektu. [↑](#footnote-ref-2)
2. Ja tiek konstatēta neatbilstība šajā vai citā pārbaudes lapas jautājumā, pie kura pievienota atzīme (i3), nepieciešams pārbaudīt visus pārbaudes lapas 11.punkta jautājumus. [↑](#footnote-ref-3)